[{"text_idx": "#000001", "text": "Mae lle i ystyried codi'r dreth incwm yng Nghymru ar gyfer prosiectau penodol, yn o\u0302l y Prif Weinidog."}, {"text_idx": "#000002", "text": "Daw sylwadau Carwyn Jones wedi i'r Canghellor, George Osborne, ddweud y byddai'n bosib datganoli rhai agweddau o dreth incwm heb refferendwm."}, {"text_idx": "#000003", "text": "Yn siarad ar The Wales Report, dywedodd na fyddai Llafur yn codi'r dreth os ydyn nhw'n ennill etholiad nesa'r cynulliad."}, {"text_idx": "#000005", "text": "\"Yn y dyfodol, bydd rhaid i'r pleidiau ystyried a dweud y gwnawn ni godi treth incwm ond ar gyfer rhywbeth penodol,\" meddai Mr Jones."}, {"text_idx": "#000007", "text": "Ar ei gyfrif Twitter, dywedodd ei bod hi'n \"rhyfeddol\" fod y prif weinidog \"wedi torri cyllid y GIG yng Nghymru\" a'i fod nawr eisiau \"codi trethi i ariannu'i 'brosiectau' fel Maes Awyr Caerdydd\"."}, {"text_idx": "#000008", "text": "Ychwanegodd ei fod o'n credu y byddai'n well gan bobl Cymru weld eu harian \"yn eu pocedi, nid yng nghoffrau Llywodraeth Cymru\"."}, {"text_idx": "#000010", "text": "Yn dilyn sylwadau Mr Osborne, gall Llywodraeth Cymru reoli cymaint a\u0302 \u00a33bn o drethi'r flwyddyn erbyn 2020."}, {"text_idx": "#000011", "text": "Ond mae Mr Jones yn ansicr am gynlluniau'r canghellor oherwydd sefyllfa ariannol \"fregus\" yr awdurdod datganoledig."}, {"text_idx": "#000012", "text": "Dywedodd fod 80% o gyllid Llywodraeth Cymru'n dod gan y Trysorlys a bod Cymru'n cael llai o arian y pen na'r Alban a Gogledd Iwerddon."}, {"text_idx": "#000014", "text": "Byddai hynny'n \"cloi\" Cymru mewn system ble nad ydi hi'n cael yr arian mae'n ei haeddu, meddai."}, {"text_idx": "#000015", "text": "Mae`r Ceidwadwyr Cymreig wedi addo toriad o 5c yn y raddfa dreth 40%, a thoriad o 1c yn y raddfa sylfaenol 20%, tra bod y Democratiaid Rhyddfrydol am dorri'r raddfa sylfaenol o 1c i helpu \"gweithwyr cyffredin\"."}, {"text_idx": "#000016", "text": "Mae Plaid Cymru'n galw am ddatganoli mwy o bwerau dros dreth incwm."}, {"text_idx": "#000017", "text": "Prif Straeon'Llusgo traed' Cymraeg ail iaith yn 'amddifadu' plantCyhoeddwyd4 awr yn o\u0302lCynlluniau ad-drefnu diffoddwyr ta\u0302n yn 'beryglus'Cyhoeddwyd8 awr yn o\u0302lStorm Agnes: Rhybudd am wyntoedd ddydd MercherCyhoeddwyd1 awr yn o\u0302l"}, {"text_idx": "#000026", "text": "Ateb y Galw: Efa Lois"}, {"text_idx": "#000029", "text": "Ifan Phillips a'i bositifrwydd i'r dyfodol"}]